Какви са видовете продукти за активна гимнастика?
 Продуктите за активна гимнастика са изключително полезни и помагат за развитието на бебето. Ето най-популярните модели, които се предлагат на пазара:
Постелка за активна гимнастика - предлагат се в разнообразни форми в зависимост от марката и модела. Обикновено имат една или две арки, на които се поставят меки играчки, дрънкалки, залъгалки и т.н. Изработени са от меки висококачествени материали и са издържани в ярки, задържащи вниманието на бебето цветове.
Тепих за игра - и този продукт за активна гимнастика се предлага в различни форми и размери и е оборудван с арки с играчки, които подпомагат развитието на моториката, когнитивното, визуалното и сензорното възприятие на бебетата. Моделът може да бъде с арка, с допълнителна възглавница, със светлинно и/или звуково оформление.
Бебешки фитнес - това е изключително удобен и забавен продукт, който можете да откриете в кръгла или правоъгълна форма и с различни размери. Някои от моделите включват освен стандартните арки с играчки и шумолящи подвижни елементи, удобна възглавница и други привличащи интереса аксесоари. В това фитнес приспособление бебето може да си играе по гръб или по корем, а ако свалите страничните прегради, се превръща в килимче за игра.
Развиващо килимче - универсалните модели са меки, удобни и в ярки цветове и допадат изключително много на бебетата. Могат да бъдат със или без арка за играчки, а в зависимост от марката и модела – с мека, удобна възглавница или с допълнителна мека странична преграда, която улеснява обръщането на бебето
Музикална активна гимнастика - този продукт е сред предпочитаните от майките, тъй като освен да се забавлява с играчките, закрепени на арката, бебето може да натиска бутончетата на пианото и да развива слуховите си възприятия. То може да се забавлява в седнало или легнало положение, а ако се спрете на модел с приставка за рисуване, може да развива и своите визуални и цветови възприятия
Комбинирани продукти за активна гимнастика - тези модели предоставят допълнителни забавления за детето, като почти всички разполагат не само с меко и удобно килимче и арка за играчки, но и с музика, светлини и други допълнителни елементи, чрез които бебето опознава себе си и света


